Elektriske skater

Se tekst

Elektriske skater er en orden av skater som bruker elektrisitet både til å orientere seg i omgivelsene og å lamme byttet. Flere hai- og rokker har elektriske organer og kan produsere svak spenning, men elektriske rokker kan gi fra seg kraftige støt på mellom 8 og 220 volt, avhengig av art. Elektrisisteten produseres i to store elektriske organer, en i hver brystfinne. På grunn av evnen til å gi elektriske støt har de få naturlige fiender og alle artene svømmer relativt langsomt og har runde snuter og avrundede brystfinner.

Rokkene bruker også strømmen til å forsvare seg. Strømmen er kraftig nok til at et menneske kan miste bevisstheten. I Antikkens Hellas og Romerriket ble støt fra slike rokker brukt som botemiddel mot blant annet hodepine.

Systematikk 
Det er 69 arter av elektriske skatene, fordelt på to familier. Narcinidae omfatter 11 slekter og lever hovedsakelig av smådyr og gir fra seg relativt svake støt når de forsvarer seg. Det er usikkert om de bruker elektrisitet til lamme bytte. Torpedinidae gir fra seg kraftige støt og jakter større bytte som de lammer eller dreper med strøm. Familien omfatter 3 slekter.

Referanser

Eksterne lenker 
 

Bruskfisker
Fisker formelt beskrevet i 1926